Fælles retningslinjer og anbefalinger for vandaktiviteter

Bestemmelserne, som nævnes på de efterfølgende sider, er det tilsyn, der som minimum skal etableres til forebyggelse af ulykker og til sikring af beredskab til livredning i skoleafdelingens tilbud. Den enkelte skole kan derudover fastsætte yderlige retningslinjer.

Med mindre andet er beskrevet, gælder der samme sikkerheds- og uddannelsesmæssige krav for alle ansatte i skoleafdelingen.

Mindst 1 af personalet skal inden for de sidste 2 år have bestået bassinlivredder­prøven2. Øvrige personale skal kunne svømme og kunne foretage førstehjælp.

**Viborg kommune har besluttet, at Bassinlivredderprøven er gældende i 2 år.**

Ved badning på offentlige steder er det altid personalets ansvar at holde opsyn med børnene.

Vandaktiviteter må alene finde sted, hvis det kan foregå under fuldt betryggende forhold.

Dette betyder, at badning samt andre vandaktiviteter skal tilrettelægges under størst mulighed hensyn til deltagernes sikkerhed. Det vil sige, at der i enhver situation fortages en konkret vurdering der afgør, hvilket tilsyn der skal etableres ud over minimumskravene.

Rammerne skal ses som minimum til planlægningen og organiseringen af tilsynet. Der bør altid tages udgangspunkt i såvel den voksnes kendskab til deltagernes aldre og svømmefærdigheder samt evnen til at overholde aftaler.

Ved tilsynsførende skal der forstås en voksen, som har livredderprøve, som har ansvar for tilsynet med deltagerne. Ud over det anbefales et antal livreddere; alt efter aktivitetens art, kan også andre voksne have opgaver i forhold til deltagerne. Kun ansatte i skoleafdelingen kan være tilsynsførende. Dette betyder, at livreddere i svømmehaller eller badelande ikke medregnes i gruppen af tilsynsførende for deltagerne.

Ud over minimumskravene kan arten og omfanget af tilsynet ikke på forhånd fastlægges. Tilsynet skal afpasses efter den konkrete aktivitet.

Det påhviler den enkelte enheds leder at sikre sig, at de fornødne sikkerhedskrav i forbindelse med vandaktiviteter er opfyldt. Samtidig påhviler det den tilsynsførende at have fornødent kendskab til det sikkerhedsudstyr, som findes på stedet. Sådan forhåndskendskab må anses for at være en del af den almindelige planlægning af aktiviteten.

Badning i forbindelse med lejrture, badeture til søer og åer, samt badeland.
Der skal altid være en livredder som er ansat i skoleafdelingen, der har et gyldigt livredderbevis. Dette er et krav.

Badning under ture, som er en del af en aktivitet, herunder badning i badelande, må alene finde sted, hvis det kan foregå under fuldt betryggende forhold. Dette er gældende for alle i skoleafdelingen.

Personalet skal inden badningen tillades have sikkerhed for, at bund- og strømforhold m.v. ikke frembyder nogle fare.

Badning bør kun foregå på et nøje afgrænset område, som er let at overskue.

Ved badning på strand, i søer, åer eller vandløb skal der være mindst 2 tilsynsførende, hvoraf den ene opholder sig på land, medens den anden deltager i badningen og markerer ydergrænse for det tilladte område. Deltagerne bør have besked på at holde sammen to og to.

Badning og vandaktiviteter kræver tilladelse fra forældremyndighedens indehaver og skal være registreret i den pågældende afdeling. Tilladelsen til badning omfatter badning fra strand, badning i sø og åer samt offentlige svømmehaller samt badelande.

Badning fra strand, åer eller søer.
Livredder skal have en mobiltelefon til rådighed under badningen.

Livredder skal inden aktiviteten have orienteret sig om følgende:

* Badestedets fysiske udformning, herunder oversigts- og læforhold.
* Dybde- og bundforhold.
* Strømforhold.
* Vandets temperatur.
* Vejrforhold.
* Alarmering og forholdsregler i tilfælde af ulykke.

Badning i forlystelsesparker og lign.
Forlystelsesparker og badelande har interne regler. Det er vigtigt at orientere sig om disse regler på forhånd, således at man kan vurdere, hvorvidt badning er forsvarlig eller ej.

Dér, hvor der i forvejen er mange andre personer i vandet på samme tid, bør det for overskuelighedens skyld vurderes, om antallet af tilsynsførende bør skærpes.

Der skal altid være mindst 2 livreddere i forlystelsesparker og lign.

Sejlads.
Med de her nævnte eksempler illustreres det, at det ikke kan forventes, at der vil foreligge anbefalinger for enhver tænkelig aktivitet på vandet. Der vil således være forskel på tilsyn og forebyggende forholdsregler, når grupperne eksempelvis er på en tur med en turbåd på Silkeborgsøerne, og når man er på kajak/kano tur på Gudenåen. Tilsyn og forebyggende forholdsregler skal altid tage udgangspunkt i den konkrete situation og dens risikomomenter, herunder vejrforhold, samt deltagernes alder og færdigheder.

Der skal foreligge en tilladelse fra forældremyndighedens indehaver, og dette skal være registreret i den pågældende skole. Indgår sejladsen som en tilbagevendende aktivitet indhentes forældreaccepten for hele året. Forældrenes accept overfører ikke ansvaret fra skolen til forældrene. Tilkendegivelsen skal ses som en accept af, at deres barn kan deltage i en aktivitet, hvor der på trods af forebyggende foranstaltninger, kan forekomme en risiko.

Der skal altid være mindst en person, som har livredderbevis, som har det livredningsmæssige ansvar for tilsynet med deltagerne. Ud over dét anbefales, alt efter aktivitetens art, evt. yderligere livreddere og/eller andre voksne med opgaver i forhold til deltagerne. Kun ansatte i ungdomsafdelingen kan være tilsynsførende/leder af aktiviteten.

Livredderen behøver ikke være lederen af aktiviteten.

Det personale, som deltager i kano- og kajakaktiviteter, skal have uddannelsesbevis i sejlads i kano eller kajak. Der er altid mindst 2 personaler under sejleaktiviteter.

Kajak: mindste krav til uddannelse EPP 2 gerne mere.
Kano: mindste krav til uddannelse 15 timers kursus i kano, gerne mere.
Uddannelse bygger på de vejledende retningslinjer fra Dansk kano- og kajaksamråd.

Personalet er selv ansvarlige for at vedligeholde deres færdigheder i kajak og kano.

Personalet skal føre en logbog over deres sejlads med elever lign., samt at de vedligeholder deres færdigheder.

Det er et lovmæssigt krav, at der altid skal laves en sikkerhedsinstruks for alle sejleaktiviteter.

Det bør tilstræbes, at mindst én af personalet har været på kursus. Det er ledelsens ansvar, at div. beviser vedligeholdes.

Ved alle aktiviteter forudsættes det, at vind- dybde– strøm- og temperaturforhold, samt deltagernes forudsætninger er inddraget i vurderingen af forsvarligheden i afviklingen af aktiviteten. Det forudsættes endvidere, at fartøjet ikke medbringer flere personer, end det er beregnet til.

Tur efter evne!
Alle ansatte har et ansvar for, at turen planlægges ud fra dette princip. Tur efter evne handler om erfaring, at kende gruppens og de enkelte deltageres begrænsninger (psykiske, fysiske og tekniske færdigheder). Alt dette munder ud i en sikkerhedsvurdering ud fra gruppens samlede evne. Der skal altid under turroning være 1 personale forrest og 1 bagest under sejladsen.

Tordenvejr.
Da det ikke er fornuftigt at opholde sig på åbent vand i forbindelse med torden på grund af lynene, gælder det om at søge land så hurtigt som muligt, hvis det er eller trækker op til torden. Hvis der er meldt tordenvejr, bør man overveje, om man skal sejle ud.

Der skal under kanosejlads bæres godkendte kanoredningsveste af alle deltagere. Personalet skal bære redningsveste, da disse har nogle funktioner, som skal bruges ved ulykke og redning m.v.

Der skal under kajaksejlads bæres godkendte kajaksvømmeveste af alle deltagere. Personalet skal bære svømmeveste, da disse har nogle funktioner, som skal bruges ved ulykke og redning m.v.

Deltagerne skal være bekendte med organiseringen og afviklingen af aktiviteten.

Lederen af sejladsen skal have kendskab til indholdet af Søsportens sikkerhedsrådspjecer. Pjecerne kan læses på hjemmesiden for Søsportens Sikkerhedsråd (kano & kajak).

Mobiltelefon skal medbringes til at tilkalde hjælp og ringe for at høre vejrudsigter, samt til at være i kontakt med andre personaler på turen. Telefonen skal bæres på kroppen, således man let kan få fat i den, man skal sikre sig, at der er dækning i det område, man vil sejle (mobilen pakkes vandtæt).

Forsikring.
Skoleafdelingen har ikke en forsikring, som dækker ved ulykke. Det er forældrenes ansvar at undersøge, om de har en forsikring, som dækker.

Prøveture foregår i et afgrænset område, i nærhed af land, hvor deltagerne kan bunde (Søbadet Viborg).

Turroning er over længere træk, ofte over flere dage (weekend eller flere dage).

Inden turroning skal deltagerne have:

* udstyrskending; hvordan det fungerer.
* viden om bådstabilitet m.v.; indstillinger, veste, sikkerhedsudstyr, padler /pagaj), pakning o.lign., bæring af udstyret, ind - og udstigning af båden.
* viden om påklædning m.v. (våddragter) forskelligt efter årstiderne.
* oplysning om vind og vejr, generelle færdselsregler i naturen og ved kyster, søer og åer.
* førstehjælp; hvad og hvordan, hvem kan hvad.
* deltaget i kæntringsøvelser, entring af båden på vandet, makkerredning (kan foregå i svømmehal).
* deltaget i redningsøvelse, makkerredning.
* roteknik, styring af båden, bugsering.

Kano og kajak.
Kano- og kajaksejlads skal følge overnævnte anbefalinger, der skal dog som minimum være en person med livredderbevis, som skal være til stede under aktiviteten.

Klatreaktiviteter

Når man klatre med reb, består sikkerheden i, at du har én som kan holde dig, når du falder.

Man bruger særlige udstyr, som gør det sikkert at falde, men det er altid sikringsmandens dygtighed, som er afgørende, derfor skal du lære sikringsteknik grundigt.

I forbindelsen med afviklingen af klatreaktiviteter på klatrevægge eller i træer, er der altid en risiko for at komme til skade, derfor er det vigtigt, at du/I har fået en grundlæggende indføring i udstyr og sikkerhed.

Derfor skal du som minimum have et sikringskursus, som giver dig kompetence til at lave klatring på topreb på en klatrevæg.

Træklatring, her er der nogle andre risikomomenter end at klatre på en klatrevæg, men du bruger den samme sikringsmetode, du skal derfor have et 3 timers modul som bygger videre og sætte dig i stand til at lave klatring i træer på topreb. Efter endt modul må du tage personer med ud og klatre på topreb i træer.